AksaraLLM/aksara-bahasa-daerah-v1 huggingface dataset:
Kakao atawa tangkal coklat (Theobroma cacao) nyaéta salah sahiji tutuwuhan buah tina kulawarga Malvaceae. Tangkal ieu mangrupa sumber tina coklat, nyaéta salah sahiji produk pangan ngeunah nu populér di dunya. Ngaran théobroma cacao dicokot tina basa yunani nu hartina dahareu para déwa. Tutuwuhan kakao tumuwuh jadi tangkal nu jangkungna nepi ka 30 kaki, nu miboga kembang warna bodas jeung buah nu warna-warni. Butuh mangsa nepi ka 5 taun pikeun tutuwuhan kakao bisa ngahasilkeun buah kahiji, nu sok disebut pod kakao. Tangkal kakao mangrupa tangkal pangiuhan. Sacara alami di alam, Tangkal ieu sok kapanggih  sapanjang wahangan. Tatangkalana sok hirup nepi ka 100 taun, ngan nu budidayakeun dianggap ptoduktif sacara ékonomi kur nepi ka 60 taun. 
Nalika tumuwuh sacara alami tina siki, ieu tangkal miboga akar tunggang nu jerona bisa nepi ka 2 méter. Ngan dina budidaya, sabagian gedé perkebunan maké réproduksi vegetatif (sték) nu bakal ngahasilkeun tangkal nu aweuh akat tunggangan.

Géografi jeung Sumebar
Kakao mangrupa tutuwuhan asli ti Méksiko, Amérika Tengah jeung Amérika Kidul bagian kalér(Kolombia, Ékuador, Venezuela, Brazil, Guyana, Suriname). Ieu tutuwuhan geus dikenalkeun salaku di loba nagara di Afrika jeun Asia tropis.
Di habitat alamina, Kakao tumuwuh di lapisan handap leuweung hujan tropis héjo. Sok tumuwuh di rumpun sapanjang sisi wahangan. Kakao tumuwuh dina kaluhuran handap, biasana di handap 300 méter dpl, di daérah nu miboga 1.000 nepi ka 3.000 curah hujan pe taun.

Referensi

Malvaceae
Cucurbitacéae (Kulawarga waluh) nyaéta salah sahiji kulawarga tutuwuhan tina ordo Violales nu mangrupa anggota tina kelompok utama Angiospermae (tutuwuhan kembangan). Kulawarga ieu miboga 98 genus jeung antara 975 spésiés nu jadi panghasil dahareun jeung tutuwuhan hias. Spésiés curcubits mangrupa tutuwuhan asli di sabagian gedé nagara di dunya, utamana di daérah tropis, jeung kulawarga ieu ayeuna dibudidayakeun di unggal nagara, nagara bagian, jeung provinsi di mana tutuwuhan ieu bisa tumuwuh di usum halodo (suhu haneut). Curcubitacéae sabagian gedé mangrupa tutuwuhan hérba ngarayap atawa ngarambat sausum nu dicirian sabab miboga batang 5-siku jeung sulur nu muringkel. Ieu mangrupa kulawarga nu miboga sagala tutuwuhan waluh nu bisa didahar, kawas bonténg, samangka, mélon, squash jeung waluh. Buahna sok balaradag jeung miboga rasa nu ngeunah.

Referensi

Violales
Anacardiacéae (Kulawarga jambu) nyaéta kulawarga tutuwuhan tina ordo Sapindales nu mangrupa anggota kelompok utama Angiospermae (tutuwuhan kembangan). Tutuwuhan ieu diwangun ku antara 800 spésiés dina 82 genus. Anggota kulawarga ieu dibudidayakeun sakuliah dunya pikeun didahar buah atawa sikina, salaku sanyawa obat, atawa kai nu alus. Sababaraha produk tina Anacardiacéae, kaasup manggah (Mangifera indica), pistachio (Pistacia) médé (Anacardium occidentale), jeung pedes beureung ngora (Schinus terebinthifolius), nu dipaké sakuliah dunya.
Tutuwuhan ieu mangrupa tangkal atawa semak nu miboga daun alternatif, sok wangun ramo atawa nyirip, jeung kulit kaina biasana ngandung résin. Kembangna bisa mangrupa kelamin tunggal atawa ganda, nu miboga 5 (kadang 3) sepal ngahiji dina dasar jeung 5 (kadang 3 atawa 0) kolopak. Aya 5 atawa 10 benang sari.

Referensi

Sapindales
Ratu Jéongsun ti wangsa Kim Gyéongju (정순왕후 김씨, 10 Nopémber 1745 - 12 Januari 1805) nyaéta pamajikan Raja Yeongjo (1724–1776) sarta pamangku tahta karajaan Joséon ti taun 1800 - 1805 pikeun buyut téréna anu leutik kénéh, Sunjo ti Joseon (1790–1834, nu mangku kalungguhan taun 1800–1834). Manéhna asalna ti Wangsa Kim Gyéongju.

Biografi 
Manéhna asalna ti wilayah Yeoju, Propinsi Gyeonggi pamaréntahan Raja Yeongjo, calon Ratu Jéongsun nyaéta anak Kim Han-gu (김한구) jeung Nyonya Won (부부인 원씨). Sanggeus Ratu Jeongseong pupus taun 1757, manéhna jadi ratu taun 1759.

Kulawargana ngalaman sababaraha masalah beurat nu mawa balukar ka manéhna. Manéhna jadi pupuhu fraksi No Ron, sakolompok pasukan pribadi anu nentang kulawarga karajaan. Ratu mikahayang kakawasaan, ratu hayang nelasan Raja Jeongjo. Tapi ahirna ratu ditinggalkeun ku sakabéh pendukungna sarta kapaksa jadi bagian anu leutik di istana.

Lantaran buyut téréna yuswana 11 taun kénéh dina taun 1800, Ratu Jéongsun tumindak salaku pamangku tahta karajaan. Ratu  boga tanggung jawab lantaran Penganiayaan Katolik taun 1801. Jéongsun maréntah nepi ka pupusna tanggal 12 Januari 1805.

Tingali ogé 
 Ratu Jeongseong

Rujukan 

Inohong Dinasti Joseon
Nu babar taun 1745
Nu pupus taun 1805
Sapindacéae nyaéta salah sahiji kulawarga tutuwuhan tina ordo Sapindales nu mangrupa anggota tina kelompok utama Angiospermae (Tutuwuhan kembangan). Sapindacéae, atawa soapberry miboga antara 135 genus jeung 1.600 spésiés. Kulawarga ieu aya utamana di daérah tropis di dunya jeung utamana ngalimpah di daérah tropis Amerika. Sapindales sabagian gedé mangrupa tatangkalan jeung semak, jeung tutuwuhan ngarambat nu miboga sulur. daunna alternatif, sederhana, atawa majemuk; teu miboga stipula iwal tina nu wangun ngarambat. Kembangna laleutik, actinomorfik atawa zygomorfik, jeung biasana kelamin tunggal, sanajan keur individu nu tangtu bisa biseksual nu miboga kelamin boh jalu atawa bikang.

Referensi

Sapindales
Burseracéae nyaéta kulawarga tutuwuhan tina ordo Sapindales nu mangrupa anggota kelompok utama Angiospermae (tutuwuhan kembangan). Kulawarga ieu asli utamana ti Amerika tropis, ngan sababaraha spésiés aya di Afrika jeung Asia. Anggota kulawarga ieu miboga daun nu pagenti sapanjang batang jeung diwangun ku loba salembaran, kembang tunggal atawa majemuk, jeung miboga buah nu dagingan. Burseracéae diwangun ku antara 18 genus jeung 540 spésiés tutuwuhan kai nu kadang-kadang ngawangun batang pachycaul nu kaasup anggota nu ngahasilkeun résin seungit tina minyak kulitna (misalna menyan atawa mur). Produk éta penting di zaman kuna pikeun dipaké dina dupa, minyak seungit jeung salaku pangaét.

Referensi

Sapindales
Sukjong (1661–1720) nyaéta raja ka-19 Dinasti Joseon, Koréa ti taun 1674–1720.

Biografi 
Raja Sukjong dilahirkeun tanggal 15 Agustus 1661, anak Raja Hyéonjong jeung Ratu Myéongséong di Istana Changdeok. Ngaranna Yi Sun. Sukjong jadi Putra Mahkota dina taun 1667, tuluy jadi raja Dinasti Joséon ka-19 ti taun 1674.

Sukjong mangrupa politisi cerdas, tapi pamaréntahanna ditandai sok ayana pergantian fraksi anu ngawasa, antara Noron jeung Soron.

Taun 1688, lantaran Ratu Inhyeon nolak pangangkatan status anak Jang Hui-bin, Ratu Inhyéon digulingkeun, sarta kulawarga jeung anu ngadukungna diasingkeun. Ahirna Jang Hui-bin diangkat jadi ratu.

Taun 1694, Ratu Inhyéon, kulawarga, sarta pendukungna dipulihkeun deui, sarta Jang Ok-jéong diturunkeun deui jadi selir hui-bin.

Taun 1701, Ratu Inhyéon pupus, lantaran diguna-guna ku Jang Hui-bin. Sukjong ningali ka paviliun Jang Hui-bin anu di jerona aya Jang Hui-bin, Jang Hui-jaé, sarta saurang dukun anu keur nojos-nojos bonéka Ratu Inhyéon, tuluy tanggal 10 Oktober 1701 Jang Hui-bin dititah nginum racun.

Taun 1702, Sukjong ngangkat Ratu Inwon jadi ratu karajaan, tuluy Ratu Inwon ngadopsi Pangéran Yeoning.

Taun 1718, Selir Choe Suk-bin pupus, di taun nu sarua Sukjong turun tahta sarta ngantepkeun anakna, calon Raja Gyeongjong ngalaksanakeun tugas raja.

Taun 1720, Raja Sukjong pupus, anakna, Gyeonjong ti Joseon naék tahta.

Daptar Kulawarga Sukjong  
 Bapa : Raja Hyeonjong (현종)
 Indung : Ratu Myéongséong ti Wangsa Kim (명성왕후 김씨)
 Selir-selir :
 Ratu Ingyeong ti Wangsa Gim (인경왕후 김씨, 1661–1680)
 Ratu Inhyeon ti Wangsa Yéoheung Min (인현왕후 민씨, 1667–1701) - teu boga anak
 Ratu Inwon ti Wangsa Kim Gyéongju (인원왕후 김씨, 1687–1757) - teu boga anak
 Selir Hui ti Wangsa Indong Jang (희빈 장옥정, 1659-10 Oktober, 1701)
 Selir Suk ti Wangsa Haéju Choe (숙빈 최씨, 1670-1718)
 Selir Myéong ti Wangsa Park (명빈 박씨)
 Selir Yéong ti Wangsa Gim (영빈 김씨)
 Gim Gwi-in (귀인 김씨)
 Yu So-ui (소의 유씨)
 Choe So-ui (소의 최씨)

 Katurunan :
 Pangéran Yun (왕세자 1688-1724), anak hiji-hijina Selir Hui ti Wangsa Indong Jang.
 Pangéran Séongsu (성수왕자), (Diragukeun) anak Selir Hui ti Wangsa Indong Jang.
 Pangeran Yéongsu (영수왕자), (Diragukeun) anak Selir Suk ti Wangsa Choe.
 Pangéran Yeoning (연잉군 1694–1776), anak hiji-hijina Selir Suk ti Wangsa Choe.
 Anak anu teu diaranan (Diragukeun) anak Selir Suk ti Wangsa Choe.
 Pangéran Yéonryéong (연령군, 1699–1719), anak hiji-hijina selir Myéong di wangsa Park.
 Anak anu teu diaranan (Diragukeun) anak Selir Choe So-ui.
 Dua urang anak Ratu Ingyéong ti Wangsa Kim.

Ngaran anumerta 

 Raja Sukjong Hyéoneui Gwangyun Yeséong Yéongryéol Yumo Yéongun Hongin Jundéok Baechéon Habdo Gyehyu Dokgyung Jéongjung Hyéopgeuk Sineui Daehun Jangmun Héonmu Gyungmyung Wonhyo nu Agung Koréa
 숙종현의광윤예성영렬유모영운홍인준덕배천합도계휴독경정중협극신의대훈장문헌무경명원효대왕
 肅宗顯義光倫睿聖英烈裕謨永運洪仁峻德配天合道啓休篤慶正中協極神毅大勳章文憲武敬明原孝大王

Rujukan 

Inohong Dinasti Joséon
Nu babar taun 1661
Nu pupus taun 1720
Jacob Benjamin Gyllenhaal leuwih dipikawanoh Jake Gyllenhaal () nyaéta saurang aktor asal Amérika Sarikat. Jake téh putra ti pasangan Stephen Gyllenhaal jeung Naomi Foner. Jake pernah ngajalin hubungan jeung Kristen Dunst dina taun 2002, tuluy pernah ogé jeung Reese Witherspoon dina taun 2007. Jake mangrupa aktor anu meunangkeun nominasi Oscar pikeun kategori Best Supporting Actor liwat pilem Brokeback Mountain (2005). Lian ti kitu, pernah ogé meunangkeun BAFTA Award, Screen Actors Guild, Screen Actors Guild, jeung sajabana. Pilem pangkakoncarana nyaéta Donnie Darko (2001).

Filmografi
1991 City Slickers
1993 Josh And S.A.M.
1993 A Dangerous Woman
1998 Homegrown
1999 October Sky
2001 Donnie Darko
2001 Bubble Boy
2001 Lovely & Amazing
2002 Highway
2002 Moonlight Mile
2002 The Good Girl
2003 Abby Singer
2004 The Day After Tomorrow
2005 Brokeback Mountain
2005 Jarhead
2005 Proof
2007 Zodiac
2007 Rendition
2009 Brothers
2010 Prince Of Persia: The Sands Of Time
2010 Love And Other Drugs
2011 Source Code
2012 End Of Watch

Rujukan

Aktor Amérika Sarikat
Gwyneth Katherine Paltrow leuwih dipikawanoh Gwyneth Paltrow () nyaéta saurang aktris, panyanyi sarta saurang panulis asal Amérika Sarikat. Paltrow téh anak ti pasangan Blythe Danner jeung Bruce Paltrow. Paltrow ngamimitian karirna di dunya panggung ti taun 1990 jeung antukna mah asup ka dunya papileman dina taun 1991. Pilem munggaranna nyaéta nu judulna Shout jeung Hook. Taun 1993, Paltrow akting deui dina pilem nu judulna Malice, jeung Flesh and Bone. Tuluy, dina taun 1995 Paltrow ngabéntangan pilem nu judulna SE7EN anu mawa ngaranna asup kana jajaran nominasi Satelit Award.

Filmografi

Shout (1991)
Hook (1991)
Déadly Relations (1993)
Malice (1993)
Flesh And Bone (1993)
Mrs. Parker And The Vicious Circle (1994)
Higher Léarning (1995)
Jefferson In Paris (1995)
Se7En (1995)
Moonlight And Valentino (1995)
Hard Eight (1996)
Pallbéarer, Thethe Pallbéarer (1996)
Emma (1996)
Out Of The Past (1998)
Sliding Doors (1998)
Gréat Expectations (1998)
Hush (1998)
Perfect Murder, Aa Perfect Murder (1998)
Shakespéare In Love (1998)
The Talented Mr. Ripley (1999)
The Intern (2000)
Duets (2000)
Bounce (2000)
The Anniversary Party (2001)
The Royal Tenenbaums (2001)
Shallow Hal (2001)
Séarching For Debra Winger (2002)
Austin Powers In Goldmember (2002)
Possession (2002)
View From The Top (2003)
Sylvia (2003)
Sky Captain And The World Of Tomorrow (2004)
Proof (2005)
Infamous (2006)
Love And Other Disasters (2006)
Running With Scissors (2006)
Good Night, Thethe Good Night (2007)
Iron Man (2008) 
Two Lovers (2008)
Iron Man 2 (2010) 
Country Strong (2010) 
Glee: The 3D Concert Movie (2011)
Contagion (2011)

Rujukan

Aktris Amérika Sarikat
Panyanyi Amérika Sarikat
Amber Evangeline Valletta () nyaéta saurang aktris sarta modél asal Amérika Sarikat. Amber ngamimitian karirna di hiji agénsi modél. Debut pilemna dimimitian di pilem Drop Back Ten (2000). Tuluy ngabéntangan pilem Hitch, Man About Town, Dead Silence, Gamer, jeung The Spy Next Door. Amber digedékeun di Oklahoma. Bakat Amber di dunya hiburan geus katempo ti keur umur 15 taun tuluy diasupkeun ku indungna ka agénsi modél Linda Layman. Amber pernah bijil dina cover majalah jeung iklan pikeun Louis Vuitton, Calvin Klein, jeung Versace. Amber kawin jeung atlét voli nu ngaranna Chip McCaw. Tina pakawinanna éta dipaparin saurang anak nyaéta Auden. Peran munggaranna Amber di duna papileman nyaéta nalika maén dina pilem Drop Back Ten taun 2000. Sanggeus debutna éta, Amber meunangkeun loba peran dina pilem-pilem séjén.

Filmografi
2000 Drop Back Ten
2000 What Lies Beneath
2000 The Family Man
2001 Perfume
2001 Max Keeble'S Big Move
2003 Duplex
2004 Raising Helen
2005 Hitch
2005 Transporter 2
2006 Man About Town
2006 The Last Time
2007 Dead Silence
2007 Premonition
2007 My Sexiest Year
2008 Days Of Wrath
2009 Gamer
2010 The Spy Next Door
2011 Girl Walks Into A Bar

Rujukan

Aktris Amérika Sarikat
Panyanyi Amérika Sarikat
Jared Tristan Padalecki leuwih dipikawanoh Jared Padalecki ( nyaéta saurang aktor asal Amérika Sarikat. Padalecki namatkeun atikanna di James Madison High School. Sanggeus lulus Padalecki ngudag karir di widang akting, sok sanajan mimitina mah rencanana neruskeun kuliah di University of Texas. Padalecki ngamimitian karirna nalika midang dina pilem A Little Inside dina taun 1999. Tuluy ngaranna mimiti dipikawanoh nalika ngabéntangan sérial tipi Gilmore Girls anu diputer dina taun 2000 nepi ka 2005.

Filmografi
1999 A Little Inside 
2000 Do Not Disturb
2000 2005 Gilmore Girls
2001 Close To Home
2001 Er Paul Harris
2002 A Ring Of Endless Light
2003 Young Macgyver
2003 Cheaper By The Dozen 
2004 New York Minute
2004 Flight Of The Phoenix
2005 House Of Wax 
2005 Cry Wolf
2005 Sekarang Supernatural
2007 House Of Fears 
2007 Room 401
2008 Christmas Cottage
2009 Friday The 13Th

Rujukan

Aktor Amérika Sarikat
Eric Morlon Bishop leuwih dipikawanoh Jamie Foxx () nyaéta saurang aktor, panyanyi, komédian sarta produser pilem. Peran minangka Willie Béamen dina pilem Oliver Stone' Any Given Sunday (1999), ngajadikeun Foxx ngalegénda pisan. Sedengkeun peranna anu dina pilem biopic RAY (2004), nganteurkeun Foxx minangka Best Aktor Oscar. Karirna dina dunya musik dimimitian dina taun 1994, sawatara taun sanggeus dirina pindah ti Texas ka Los Angeles, liwat debut albumna Peep This. Karir Foxx gancang pisan dina jalur musik, nepi ka taun 2004, dirina meunang opat nominasi Grammy Award sakaligus.

Filmografi
1992 Toys
1996 The Truth About Cats & Dogs
1996 The Great White Hype
1997 Booty Call
1998 The Players Club
1999 Held Up
1999 Any Given Sunday
2000 Bait
2001 Date From Heaven 
2001 Ali 
2003 Shade
2004 Breakin' All The Rules
2007 The Kingdom
2009 The Soloist
2010 Valentine'S Day
2010 Due Date
2011 Rio
2011 Horrible Bosses
2012 Django Unchained
2012 Kane & Lynch

Diskografi
Peep This (1994)
Unpredictbale (2005)
Intuition (2008)
Best Night of My Life (2010)

Rujukan

Aktor Amérika Sarikat
Panyanyi Amérika Sarikat
James Joseph Brown () nyaéta saurang panyanyi, panulis lagu, sarta produser rekaman asal Amérika Sarikat. Brown sok meunang jujuluk The Godfather of Soul. Brown geus diaku ku balaréa minangka panyanyi sarta pamusik anu pangkakoncarana dina abad ka-20. Brown tumuwuh ti lingkungan kamiskinan sarta kajahatan. Dina umur 16 taun, dirina pernah divonis hukuman jadi buruh kasar salila 16 taun, sanggeus kalibet parampokan. Taun 1987, pikeun kalima kalina dina 10 bulan, Brown ditéwak ku sabab ngonsumsi narkoba.

Rujukan

Panyanyi Amérika Sarikat
Jacquelyn Ellen Smith leuwih dipikawanoh Jaclyn Smith () nyaéta saurang aktris, modél sarta désainer fashion. Akting kasohorna nalika merankeun Kelly Garrett dina sérial tipi, Charlie's Angels (1976-1981). Jaclyn ngamimitian debutna liwat pilem Escape from Bogen County (1977), sarta kakara meunang peran utamana mah dina pilem The Users (1978), anu dibéntanganana bareng Tony Curtis jeung John Forsythe. Taun 1980, Smith ngabéntangan pilem Nightkill, anu tuluy suksés di pasar pilem dunya. Tapi bareng panggarapan pilem éta dirina pepegatan jeung salakina, Dennis Cole. Tuluy, Smith ngabéntangan pilem tipi Jacqueline Bouvier Kennedy, anu saterusna nganteurkeun ngaranna ngaraih nominasi Best Actress Golden Globe. Sedengkeun patalian jeung kahirupan pribadina, Jaclyn geus kawin opat kali, runtut salakinana téh nyaéta aktor Roger Davis, aktor Dennis Cole, produser Anthony B. Richmond jeung salaki anu nepi kiwari nyaéta Dr. Brad Allen, anu kawinna tanggal 11 Oktober 1997.

Rujukan

Aktris Amérika Sarikat
Rancatan nyaéta parabot pikeun tunggang-tanggung biasana nu disalangan. Rancatan dijieunna tina haur, sabab haur mah kuat jeung liat lamun dipaké emplad-empladan jeung potonganana atawa bangunna saperti gondéwa.

Rujukan

Pakakas
Songsong nyaéta awi bungbas saruas sagedé indung suku gunana pikeun niupan seuneu pareum di hawu supaya hurung deui. Songsong nanggeuh dina hawu.
Dijieun tina awi tali sangkan bungbas jeung panjang bukuna, sakapeung songsong sok dipaké ngasur-ngasur suluh ka jero hawu.

Rujukan

Parabot dapur
Cécémpéh (ᮎᮦᮎᮦᮙ᮪ᮕᮦᮂ) nyaéta nyiru leutik. Cécémpéh gunana pikeun mawa barang dagangan tukang goréngan, ari dibawana disuhun.

Rujukan

Parabot dapur
Cocolék nyaéta parabot pikeun nyolékan, tungtungna gépéng supaya babari nyolékanana.

Rujukan

Parabot dapur
Jojodog nyaéta parabot paranti ngaganjel birit dina waktu nagog. Ilaharna patani di palemburan méméh indit ka kebon atawa ka sawah isuk-isuk sok saliduru heula bari ngasakan pibekeleun nya dariukna dina jojodog. Nu dagang ngider bari mawa tanggungan sok mawa jojodog.

Rujukan

Parabot dapur
Talenan nyaéta sisinggel tina papan paranti saksak-siksik, hahareb. Talenan kaasup parabot dapur.

Rujukan

Parabot dapur
Gosali nyaéta tempat digawé panday.

Rujukan

Parabot dapur
Sintung nyaéta pamungkus suligar dina tangkal kalapa.

Rujukan

Tutuwuhan
Cetok sok disebut ogé dudukuy beletok nyaéta dudukuy anu dijieunna tina haté awi disambung-sambungkeun sagedé payung jeung cekong pisan. Nu matak disebut dudukuy beletok sabab lamun katinggang hujan ramé sorana. Dudukuy beletok bangunna rék satengah buleud.

Rujukan

Tudung
Buleng nyaéta tanggungan lauk cai hirup, sok disebut ogé kreneng. Buleng supaya ulah bocor sok ditér. Ngajual atawa dagang lauk cai hirup sok dibawa dina buleng.

Rujukan

Parabot dapur
Elisha Cuthbert nyaéta aktris Kanada anu lahir 30 Nopémber taun 1982 di Calgary, Alberta.

Referensi 

Aktris Amérika Sarikat
Nycticebus nyaéta hiji genus primata strepsirrhine nokturnal. Hirupna sumebar di sabudeureun Asia Tenggara, ti Bangladés jeung India Wétan-ngalér nepi ka Kapuloan Sulu di Pilipina, sarta ti Propinsi Yunnan di Cina nepi ka Jawa. Kiwari, ieu golongan sato kabagi kana dalapan spésiés: Kukang Sunda (N. coucang), Kukang Bengali (N. bengalensis), Kukang katé (N. pygmaeus), Kukang Jawa (N. javanicus), Kukang Pilipin (N. menagensis), Kukang Bangka (N. bancanus), Kukang Bornéo (N. borneanus), jeung Kukang Walungan Kayan (N. kayan). Baraya pangdeukeutna nyaéta kukang ti India kidul jeung and Sri Langka. Sajarah évolusina pajeujeut, ku sabab can aya kacindekan dumasar papanggihan fosil atawa studi jam molekulérna.

Mamalia Bangladés
Mamalia Kamboja
Mamalia Cina
Mamalia India
Mamalia Indonésia
Mamalia Laos
Loris nyaéta primata strepsirrhine ti subfamili Lorinae (sakapeung disebut Lorisinae) ti famili Lorisidae. Ieu subfamili ngawengku dua genus, nyaéta Loris jeung Nycticebus.

Kukang hirupna nokturnal, sumebar di leuweung tropis jeung leuweung kai di India, Sri Langka, jeung sawaréh Asia Tenggara. Ojahna laun, ngarayap dina tatangkalan ku opat sukuna quadrupedalisme. Aya anu ampir sagemblengna inséktivora, aya ogé anu ngahakan bungbuahan, gum, dangdaunnan, jeung kéong.

Lamun anakan, anakna ditinggalkeun dina sayang. Saméméh ditinggalkeun, anakna sok dimandian ku ciduh alergén tina jero sikuna, anu ngahasilkeun toksin anu teu dipikaresep ku prédator, najan kadang angger sok dihakan ku orangutan.

Taksonomi 
Famili Lorisidae aya dina infraordo Lemuriformes jeung superfamili Lorisoidea, bareng jeung famili Galagidae. Ieu infraordo téh minangka takson baraya Lemuriformes, nyaéta bangsa lemur. Dina Lorinae, aya sapuluh spésiés (jeung sababaraha subspésiés) loris dina dua genera:[1]
 Famili Lorisidae
 Subfamili Perodicticinae
 Subfamili Lorinae
 Genus Loris
 Loris lydekkerianus
 L. lydekkerianus grandis
 L. lydekkerianus lydekkerianus
 L. lydekkerianus malabaricus
 L. lydekkerianus nordicus
 L. tardigradus
 L. tardigradus tardigradus
 L. tardigradus nyctoceboides
 Genus Nycticebus
 Kukang Bangka, Nycticebus bancanus
 Kukang Bengali, N. bengalensis
 Kukang Bornéo, N. borneanus
 Kukang Sunda, N. coucang
 Kukang Jawa, N. javanicus
 Kukang Walungan Kayan, N. kayan
 Kukang Pilipin, N. menagensis
 N. linglom (fosil, Miosin)
 Kukang Katé, N. pygmaeus

Rujukan 

Nycticebus
SMP Negeri 2 Kotabaru nyaéta salah sahiji Sekolah Menengah Pertama nu aya di Kabupaten Karawang, Jawa Barat. Awalna sakola ngaran sakola ieu SLTP Negeri 3 Cikampek. Namun ku sabab pamekaran wilayah, sakola ieu kaasup ka dayeuh Kotabaru, Karawang, sacara otomatis ngaran sakolaan ieu jadi SMP Negeri 2 Kotabaru.

Pasilitas 
SMP Negeri 2 Kotabaru mibanda rupa-rupa pasilitas pikeun ngadukung prosés ngajar-diajar, nyaéta:
 Kelas
 Laboratorium Bahasa
 Laboratorium Komputer
 Laboratorium Biokimia
 Kantin
 Ruang Tata Usaha
 Ruang guru
 Tempat parkir
 Lapangan
 
 Toilet
 Mushalla
 Perpustakaan
 Ruang kesenian
 Unit Kesehatan Sekolah (UKS)

Budaya 
 Unggal poé Senén jeung Salasa nganggo saragam putih-biru, poé Rebo jeung Kemis nganggo saragam batik-biru jeung poé Jumaah maké saragam cokelat. 
 Unggal poé Senén ogé diayakeun upacara bendera
 Razia berkala ku OSIS.

Kaorganisasian 
SMP Negeri 2 Kotabaru mibanda rupa-rupa kaorganisasian pikeun ngembangkeun bakat siswa-siswana, nyaéta:
 Organisasi Siswa Intra Sekolah (OSIS)
 Praja Muda Karana (Pramuka).
 Palang Mérah Remaja (PMR)
 Ékstrakulikulér :
 Futsal
 Basket
 Voli
 Karate
 Baca-tulis Al Qur'an
 Marching band
 Vokal grup
 Marawis
 Seni Sastra Bahasa Indonesia
 Élmu komputer

Catetan

Tempo ogé
 Sekolah menengah pertama
 Sekolah menengah pertama di Jawa Barat

Tutumbu luar
  Situs resmi

SMP di Kabupatén Karawang
Sakola di Kabupatén Karawang
Kukang Sunda (Nycticebus coucang) nyaéta primata strepsirrhine jeung spésiés kukang pituin Indonésia, Malaysia kulon, Muangthai kidul, jeung Singapura. Panjang awakna 27–38 cm ti hulu ka buntut, beuratna 599-685 g. Kawas kukang lianna, irungna baseuh (rhinarium), huluna buleud, ceulina leutik nyumput dina bulu anu kandel, beungeut rata, panon gedé bolotot, sarta buntut anu sauted.

Kukang Sunda liar peuting (nokturnal) dina tatangkalan (arboréal), hirup di leuweung hujan anu rembet ku tatangkalan. Kecepatan métabolikna laun pisan, dibanding mamalia lian anu ukuranana sapantar. kadaharanana bungbuahan, artropoda, sarta nyeuseup cai tina tutuwuhan jeung sari kembang. Hirupna solitér, jarang pisan ngumpul jeung nu lian. Anakan sakali hiji, keureuneuh salila 192 poé. Anakna mimiti mandiri sanggeus umur 16-27 bulan, nalika geus sawawa sacara séksual.

Ieu spésiés kaasup "Vulnerable" dina IUCN Red List, kaancam lastari alatan loba diala pikeun sato ingon, pangpangna di Indonésia. Kaancamna téh ogé alatan leungitna habitat.

Rujukan

Mamalia Indonésia
Orong-orong (Takydromus sexlineatus) nyaéta salah sahiji kadal begang buntut panjang dina kulawarga Pholycrotidae. Kadal ieu miboga ukuran leutik jeung miboga panjang awak nepi ka 6,5 cm, bakal 36 cm mu dihijikeun jeung buntutna nu panjang pisan.

Referensi

Lacertidae
Kabudayaan budaya Buni nyaéta budaya karajinan taneuh jaman prasejarah nu flourished di basisir kalér Jawa Kulon sarta Banten kira-kira 400 SM nepi ka 100 M [1] meureun cageur nepi ka 500 M. budaya ieu dingaranan ti loka papanggihan arkéologis kahiji, désa Buni di Babelan, Bekasi, wétaneun Jakarta.

Budaya Buni dipikanyaho pikeun karajinan anéh jeung incised, hiasan géometri, jeung kanyataan yén éta dihasilkeun kahiji Indian ware rouletted kacatet ti Asia Tenggara. [2] Parabot Clay anu saterusna dikembangkeun ku bukti anu kapanggih di Anyer ka Cirebon. Artefak saperti kadaharan jeung inuman peti, tanggal ti 400 SM tepi ka Maséhi 100) geus kapanggih, lolobana salaku hadiah astana.

Budaya karajinan taneuh Buni boga kamiripan jeung budaya Sa Huỳnh di Vietnam. Karajinan artefacts anu kapanggih saperti masakan liat, pariuk, kendi cai jeung utensils poéan séjén. budaya megalitik ogé bisa kapanggih, saperti manik salaku hadiah astana, sarta ogé menhir jeung meja batu. Jelema ngarojong budaya Buni geus ngadegkeun dagang jeung jalma asing, sarta karajaan Tarumanagara téa meureun panerusna budaya Buni sanggeus nyoko agama Hindu. Urut karajinan Buni ogé geus kapanggih di Loka Arkéologi Batujaya sarta loka Kendaljaya di Karawang.

References
Manguin, Pierre-Yves and Agustijanto Indrajaya, "The Archaeology of Batujaya (West Java, Indonesia):an Interim Report", in Uncovering Southeast Asia's past: selected papers from the 10th International Conference of the European Association of Southeast Asian Archaeologists (Elisabeth A. Bacus, Ian Glover, Vincent C. Pigott eds.), 2006, NUS Press, ISBN 9971-69-351-8
 Miksic, John N., The Buni Culture, In: Southeast Asia, from prehistory tons history (Ian Glover dan Peter Bellwood eds.), London 2004, ISBN 0-415-29777-X
Simanjuntak, Truman, M. Hisyam, Bagyo Prasetyo, Titi Surti Nastiti, Archaeology: Indonesian perspective : R.P. Soejono's festschrift, LIPI, 2006, ISBN 979-26-2499-6

Notes

External links
 Uncovering Southeast Asia's past
 Situs Buni Terabaikan. Kompas daring. Edisi 30 May 2007.

Prehistoric Indonesia
Sundanese culture
Pedes atawa Marica (Piper nigrum) nyaéta salah sahiji tutuwuhan ngarambat tina kulawarga Piperaceae. Tutuwuhan ieu miboga buah nu sok dimanfaatkeun salaku bumbu dapur jeung mangrupa tutuwuhan pertanian nu miboga prospék usaha nu luhur. Tutuwuhan ieu sumebar di loba wilayah indonésia jeung miboga loba ngaran daérah, misalna Sa'ang (Madura), Sahang (Bangka Belitung) jeung sajabana.

Bungbu
Pedes atawa sahang dipikawanoh ogé minangka salah sahiji bungbu dapur atawa panyedep kaolahan. Jaman baheula loba jalma nu daragang pikeun néangan asal mula atawa tempat ayana pedes nepikeun ka bisana ngarojong kana padagangan jeung pelayaran dunya.

Botani 
Salian ti India, lada hideung loba dibudidayakeun di Indonésia, Malaysia, Brazil, Sri Lanka, Vietnam jeung Cina. Tangkal pedes miboga daun anu lega, héjo ngagurilap, kalayan gagang anu rapih selang-seling, ogé miboga kembang leutik bodas, rengkep, teu boga gagang, cucukan ipis, sarta dina hiji kelompok aya kira-kira 50. Sedengkeun buahna buleud kira-kira diaméter 05-1,0 cm siki tunggal. Pedes jadi beureum konéng asak jeung sast ngandung hiji. Seungitna kuat jeung rada lada.

Bagian tangkal

Gagang 
Gagang tangkal pedes jadi ngarambat dina sahiji tiang, sakapeung ogé ngajalar dina luhur taneuh.Panjang gagang bisa nepika 15 meter, tapi dina gagang tangkal pedes, biasanya sok dipotong jeung disésakeun kira-kira 275–300 cm. Bentuk gagangna kabagi-bagi jiga tangkal tiwu jeung panjang bukuna kira-kira 4–7 cm, hal éta gumantung kana tingkat kasuburan. Panjang buku dina pangkal biasana lebih pendék dibanding jeung ruas nu aya dina tengah-tengah atawa tungtung, sedengkeun ukuran diameter rata-rata  6–25 mm.

Akar 
Akar anu dipiboga ku tangkal pedes nyaéta akar tunggang tapi mirip jeung akar serat. Ukuranna leutik teu sapanjang akar tunggang biasa. Nurutkeun jenisna, akar tutuwuhan ieu dibagi jadi dua, nyaéta akar napel jeung akar taneuh. Akar napel nyaéta akar anu tumuwuh dina unggal titik dina taneuh jeung panjangna rata-rata 2,5-3,5 cm. Dina hiji ruas buku bisa tumuwuh saloba 10-25 untaian akar. Saterusna akar taneuh nyaéta akar anu tumuwuh dina batang tangkal pedes anu aya dina taneuh. Ti hiji suku gagang bisa tumuwuh kira-kira 10-20 untaian akar.

Dahan 

Tangkal pedes miboga dua rupa pedes, nyaéta dahan ortotropik jeung dahan pang plagiatrop. Dahan ortotropik nyaéta dahan anu tumuwuh tina axils daun dina buku gagang, boh dina luhur cai atawa dina taneuh. Saterusna, cabang plagiatrop mangrupa dahan anu tumuwuh tina buku dahan, biasana dahanna bakal tumuwuh saenggeus tangkal pedes ngabuahan dua kali. Beuki loba buku dahanna, beuki loba buahna.

Rujukan

Piperaceae
Bungbu
tutuwuhan ubar
Bawang daun (Allium fistulosum L.) nyaéta salah sahiji tutuwuhan tina kulawarga Liliaceae. Bawang daun mangrupa tutuwuhan sataun wangun jukut. Disebut bawang daun sabab nu dikonsumsi ngan daunnan atawa bagian daun nu ngora kénéh. Pangkal daunna wangun batang semu nu sifatna ngarumpun. Batangna pendek jeung wangun cakram. dina cakram éta bijil sirung daun jeung akar serabut. 
Struktur kembangna sarua jeung bawang beureum. Warna kembangna bodas. Siki nu ngora kénéh warnana bodas, sanggeus kolot jadi warna hideung. Lamun garing, siki ngora bakal jadi tipung. Sababaraha kultivar bawang daun hésé kembangan di Indonésia sarua ogé jeung bawang beureum. Pikeun bisa kembangan dibutuhkeun suhu handap antara 5-10C salila sabulan.
Bawang daun ngandung Vitamin C, loba vitamin A, jeung saeutik vitamin B. Kandungan gizi Bawang daun leuwih alus ti batan bawang beureum. Dina kahirupan sapopoé, bawang daun dipaké salaku bumbu masakeun, utamana masakan Cina. éta bawang daun bisa méré rasa nu ngeunah.

Jenis bawang Daun
Bawang daun kaasup famili Liliacéae. Aya dua jenis bawang daun, nyaéta bawang bakung Allium fistulosum L.) jeung bawang prei (Allorum L.).  Bawang bakung atawa bawang semprong sok disebut sibol, sedengkeun bawang prei disebut leek. Bawang daun miboga sababaraha varietas. Varietas nu populer nyaéta plumpung, nyonya jeung mambo.

Liliaceae
Sayuran
Jalur karéta api Padalarang-Kasugihan nyaéta jalur karéta api di Pulo Jawa bagian kidul. Jalur karéta ieu ngahubungkeun sababaraha kota. Jalur karéta ieu dioperasikeun ku Daérah Operasi II Bandung (petak Stasion Padalarang - Stasion Banjar) jeung Daérah Operasi V Purwokerto (petak Stasion Langen - Stasion Kasugihan). Jalur karéta ieu dipikawanoh lantaran pamandanganna anu éndah. Di jalur ieu aya jalur ganda di petak Stasion Padalarang - Stasion Kiaracondong.

Jalur anu kahubung

Jalur aktip 
 Jalur karéta api Cikampék-Padalarang
 Jalur karéta api Manggarai-Padalarang
 Jalur karéta api Kasugihan-Cilacap
 Jalur karéta api Kasugihan-Kroya

Jalur teu aktip 
 Jalur karéta api Cikudapateuh-Ciwidéy
 Jalur karéta api Kiaracondong-Karéés
 Jalur karéta api Rancaékék-Tanjungsari
 Jalur karéta api Cibatu-Cikajang
 Jalur karéta api Tasikmalaya-Singaparna
 Jalur karéta api Banjar-Cijulang

Daptar stasion jeung halteu 

Katerangan:
 Stasion gedé (kelas badag tipeu A/B/C) ditulis kandel.
 Stasion manengah (kelas I/II) ditulis kandel-déngdék.
 Stasion/halteu leutik (kelas III) ditulis biasa.
 Stasion/halteu nu geus teu aktip ditulis déngdék

Tingali ogé 
Daptar jalur karéta api di Indonésia

Rujukan

Tumbu kaluar 
 Situs Resmi PT Kereta Api Indonesia

Angkutan karéta di Indonésia
Jalur karéta api di Indonésia
Jalur karéta api aktip di Indonésia
Kawéni nyaéta salah sahiji tutuwuhan buah tina genus Mangifera, kalawan ngaran latén Mangifera odorata.

Referensi

 Anacardiaceae
Bungbuahan
Marasi (Curculigo latifolia atawa Molineria latifolia) nyaéta tutuwuhan buah tina kulawarga Hypoxidacéae.
Marasi sok katelah ogé congkok; parasi. Di Bornéo disebut ogé lemba.

Referensi

Hypoxidaceae
Stasion Nagrég (NG) (Aksara Sunda Baku: )  nyaéta stasion karéta api anu perenahna di Nagrég, Nagrég, Bandung. Stasion ieu mangrupa stasion karéta api pangluhurna di Indonésia anu aktip kénéh. Stasion ieu teu jauh ti Jalan Raya Bandung - Garut. Stasion ieu boga tilu jalur, tapi anu sok dipaké ngan jalur 1 jeung 2. Stasion ieu lokasina deukeut jeung situs Karajaan Kéndan.

Layanan karéta api

Ékonomi AC 
 Serayu, jurusan Jakarta Pasar Senén

Lokal Ékonomi AC 
 Lokal Bandung Raya, jurusan Padalarang jeung jurusan Cibatu
 Lokal Cibatu, jurusan Cibatu jeung Purwakarta

Galéri

Tingali ogé 
Stasion karéta api

Rujukan

Tumbu kaluar 
 Situs resmi PT Kereta Api Indonesia  

Nagrég, Bandung
Stasion karéta di Jawa Kulon
Curug Cimahi nyaéta salah sahiji tempat pelesir nu aya di Bandung. Perenahna aya di jalan Kolonél Masturi No. 325 Cisarua Kabupatén Bandung Kulon, henteu jauh ti Universitas Advent Bandung. Jangkungna kurang leuwih 87 m, sarta mangrupa salah sahiji curug anu pangjangkungna di sabudeureun Bandung.

Rujukan

Tempat pelesir di Kabupatén Bandung Barat
Curug di Jawa Kulon
Jajambuan (Myrtacéae) nyaéta hiji suku tutuwuhan tina ordo Myrtales nu aya dina kelompok utama Angiospermae (tutuwuhan kembangan). Myrtaceae diwangun ku tatangkalan jeung perdu nu kapanggih di daérah tropis, subtropis jeung iklim Australia, diwangun ku antara 140 marga jeung 3000 spésiés.

Bungbuahan anu umum dipikawanoh ti ieu suku di antarana jambu cai, kopo, jeung jamblang.

Rujukan

Myrtales
Kecrik, disebut ogé heurap nyaéta hiji pakakas anu dipaké pikeun ngala lauk jeung sato cai séjéna di jero cai.
 Tungtung  kecrik  sakurilingna dipasang pangbeubeurat  tina timah anu diuntuy silih tumbu kawas  ranté sangkan kecrik gancang teuleum kadasar cai tur ngarungkup lauk anu aya sahandapeuna.

Supaya buleud jeung nyebar, Kecrik dialungkeun maké cara anu geus ditangtukeun. Lauk anu karungkup ku kecrik teu kaburu kabur tur hésé kaluar ku lantaran kecrik ngerelep kalawan gancang kadasar cai, mangsana kecrik dipulut ka luar lalaunan  tina jero cai lauk anu karungkup tadi nyarangsang dina seuweu kecrik beulah handap deuket timah pang beubeuratna.

Utamana kecrik dipaké pikeun ngala lauk anu hésé diuseupan lantaran teu beuki eupan biasana diwahangan, balong, situ, aya ogé sisi basisir, ieu kecrik mangrupa hiji pakakas anu kawilang kolot tur geus lila dipaké dina mangsa rébuan taun katukang.

Ukuran jeung katangtuan
Kecrik dijieun tina bahan kenur atawa benang nilon sangkan leuwih kuat. Beurat timah anu ngabeungbeuratan kurang leuwih aya kana tilu kilona, ditempatkeun sakuriling tungtung kecrik. ku lantaran ieu kecrik gampang pisang ngerelep ka cai teu méré lolongkrang lauk jeung sato séjéna pikeun lumpat atawa kabur.
Ngalungkeun atawa ngarungkupkeun kecrik aya dua katangtuan supaya hasilna mekar jeung ngarungkup sasaran anu geus ditangtukeun.
Katangtuan Kahiji cara pendék nyaéta ngalungkeun kecrik pikeun jarak anu deukeut kurang leuwih tilu méter ka hareup, ku jalan satengah kecrik diéntépkeun dina puhu leungeun kénca sawatara éta leungeun katuhu ngaranggeum éntépan kecrik anu séjéna saenggeus  tarapti, maké awahan saeutik/ngahamang  tuluy alungkeun éta kecrik kana sasaran.
Katangtuan kadua pikeun ngalungkeun kecrik ngarah rada jauh jeung ukuran kecrik leuwih badag tur beurat. ku jalan ngentepkeun  sawaréh kecrik dina luhureun siku kénca, sawaréhna disangkeh ku leungeun katuhu. saenggeus  tarapti maké awahan saeutik/ngahamang  tuluy alungkeun éta kecrik kana sasaran.

Rupa-rupa Kecrik
Kecrik anu kawilang gedé disebut kecrik eder, kecrik tembang, kecrik jui, urang Sulawesi nyebutna jala agung jeung jala juang. ku alatan ukuranna anu kawilang gedé pisan dina prakna dipaké henteu bisa langsung kudua leungeun, tapi maké pakakas séjén pikeun ngamekarkeunna, disebut kecrik eder ku lantaran dina prakna dipaké kudu di mekarkeun heula saméméh diragragkeun dina tempat anu dituju. Disebut kecrik tembang alatan ieu dipaké pikeun nyerek lauk anu sok  hiber/jui (Clupea fimbriata).

Tempo ogé
 Sirib
 Sair
 Ayakan
 Bubu
 Posong

Dicutat tina

Dicutat tina
 Burnley, Eric B (2006) Surf Fishing the Atlantic Coast' Stackpole Books. ISBN 978-0-8117-3283-3
 Dunbar, Jeffery A (2001) Casting net  NC Coastal fishing. Retrieved 25 August 2008.
 Atos Giovanelli, The art of throw a cast net

Tutumbu Kaluar
Pakakas ngala Lauk
Nebarkeun kecrik YouTube.
Ngecrik

Pakakas
Stasion Lebakjero (LBJ) nyaéta stasion karéta api anu perenahna di Cihérang, Nagrég, Bandung. Stasion ieu mangrupa stasion pangwétanna di Kabupatén Bandung sarta jadi wates antara Kabupatén Bandung jeung Kabupatén Garut. Lebakjero mangrupa stasion kadua pangluhurna di Indonésia saenggeus stasion Nagrég. Stasion ieu boga dua jalur, jalur 2 minangka jalur lurus, sedengkeun jalur hiji mangrupa jalur simpen anu ngan bisa nampung kira-kira 5 gerbong. Leuwih ti 5 gerbong, karéta bakal diarahkeun ka arah jalur badug di jalur 1.
 
Per 1 Nopémber 2015, Karéta api lokal Cibatu geus teu eureun deui di dieu, sarta pasilangan karétaa api anu rangkéanna leuwih ti lima gerbong moal dilayanan di stasion Lebakjero. Kiwari stasion Lebakjero jadi stasion buka/tutup.

Tingali ogé 
Karéta api

Rujukan

Tumbu kaluar 
 Situs resmi PT Kereta Api Indonesia 

Nagrég, Bandung
Stasion karéta di Jawa Kulon
Tarumpah (basa hormat: titihan) nyaéta sarampah nu palebah tonggong suku kulitna dipasilangkeun.

Tingali ogé
sapatu
selop
sendal

Réferénsi

Sarampah
Sair patali jeung istilah ieu di handap:
Sair (pakakas)
Sair (sastra)
Sair (ᮞᮄᮁ) nyaéta parabot tina anyaman paranti ngala lauk  di walungan atawa kulah, dijieunna tina jaring nu maké tulang-tulang awi nu dibentuk semu lonyod maké gagang pondok. Aya ogé nu dijieun tina anyaman awi nu wangunna ampir sarupa jeung ayakan anu ukuranna leuwih gedé jeung satengah buleud. Alat anu wangunna siga ayakan gedé, anu ogé dipaké pikeun ngala lauk di situ atawa dano, disebut ogé sair.  Lamun rék digunakeun gagangna dicepeng tuluy sair didorongkeun nepi ka dasarna, tuluy diangkat. Lauk nu beunang ku ieu alat biasana anu laleutik, hurang, nepi ka haremis anu kasiuk bakal nyangsang kana jaringna. Anu maké alat sair biasana awéwé.

Tingali ogé
lambit
sirib
kecrik

Rujukan

Pakakas
Lambit nyaéta sair nu bangunna saperti aseupan gedé dijieunna tina benang atawa kantéh saperti heurap; sok disebut ogé sair lambit atawa langgé.

Sumber

pakakas
Sarampah nyaéta sebutan pikeun méh kabéh nu sok dipaké dadampar dampal suku jelema jero leumpang, contona selop, bakiak, tarumpah, sendal, gamparan, sapatu, jrrd.

Rujukan

Sarampah
Ki beling (Strobilanthes crispus BL; ) nyaéta salah sahiji tutuwuhan tina kulawarga Acanthacéae. Dina basa Indonésia, tutuwuhan ieu disebut keji beling, sedengkeun dina basa melayu dipikawanoh salaku pecah batu atawa batu jin.

Morfologi
Tutuwuhan semak ieu miboga jangkung 0,5 nepi ka 1 m. Batang bubukuan, wangun buleud, nyabang, miboga rambut nu kasar, jeung warna héjo. Cabang nu keuna kana taneuh bakal kaluar akar antukna bisa dipisahkeun tina indungna. Daun tunggal, miboga tangkai pendék, jeung pahareup-hareup. Lambaran daun lansét panjang atawa hampir jorong, sisina rérégéan, tungtungna nyungcung, pangkalna nyungcung, kaduan luar daun kasar, wangun daun nyirip, panjang 9–18 cm, lébar 3–8 cm jeung warna héjo. Kembang majemuk, ngumpul dina bulir nu padet.

Tumuwuh
Kibeling tumuwuh liar di leuweung, sisi wahangan, gawir-gawir, jeung sok dipelak salaku tutuwuhan pager di buruan atawa taman. Tutuwuhan ieu aya di madagaskar nepi ka Indonésia, nu tumuwuh di 50 m nepi ka 1.200 m dpl.

Referensi

Acanthaceae
Ubar
Manjah nyaéta  jukut jangkung  katempo saliwat mah kawas tangkal  kaso (Themeda gigantéa) , tina kulawarga padi-padian.  Hirupna nyebar loba pisan di wewengkon  Indocina, Nusantara, nepikeun ka Pasifik.  Manjah ogé mibanda ngaran anu béda umpamana waé: urang minangkabau nyebut majah téh  pimpiĕng; di tatar Sunda  katelah manjah, manjarakan, aya ogé anu nyebut manyah (basa Sunda); dina basa Jawa disebut glagah arjuna, sisrén; urang madura nyebutna  cĕcĕrĕn; antalasa, beurong-beurong (Mak.);  wéli hisa, wéri hisa (Amb.).  Dina  basa Inggris ieu jukut disebut  ulla aya ogé anu nyebut  kangaroo grass.

Ciri mandiri

Tangkal manjah hirupna nahun. Ngumpul mangrupa dapuran atawa ngarungkun,  tangkalna kuat tur jocong ka luhur, jangkungna 1,50–4 Méter;  Tangkalna déwasa ukurana sagedé jempol suku wanguna bubukuan kawas tangkal awi.   tangkal manjah anu masih kénéh ngora unggal buku mibanda bulu-bulu anu lemes tapi di mana geus kolot mah  sakapeung bulistir leungit buluna, daunna heuras  kawas tiwu tur baruluan; tungtungna mencos tur seukeut; l.
Daun ngaronyok di handap kawas kipas    Unggal lambar daun mibanda, panjang 0.30–1 Méter; beulah sisi daunna sareukeut.

Kembang ngumpul ngaranggeuy dina  gagang  anu bijil dina tungtung tangkal anu geus manjing déwasa .  cupat kembang Spikelet (kembang jukut), ngumpul dina sagagang aya kana tilu

Tempat Hirup
Manjah loba pisan kapanggih di  Asia tropis nepikeun ka Pasifik:  Burma, Indocina, wewengkon  Malesia, Filipina, Nugini, Solomon, Bismarck, Vanuatu, Kaledonia Baru, jeung pulo-pulo di  Pasifik kulon.

Di Indonesia, ieu jukut nyebar anu kacida loba pohara lobana ti mimiti Sumatra, Kalimantan, Jawa, Ambon, Seram, nepika Timor.  ti mimiti lengkob nepi ka pasir anu luhur  1.450 m dpl; sisi  susukan,lamping jeung jungkrang, sisi jalan, tegalan  jeung tempat negrak séjéna malah dapuran tangkalna nepikeun ka ngababadeg.

Mangpaat
Heyne Sanajan ieu jukut kurang dipikaresep ku ingon-ingon; Tangkal manjah bisa ogé dipaké ubar panas tiris, nyieun kandang manuk, bahan pikeun karajinan jeung sajabana. Lamun seug diolah leuwih jauh jeung ukuran gedé bisa waé ieu jukut jadi bahan pikeun nyieun kertas.

Tempo Ogé
Kakasangan
Bayongbong
Jagong
kaso

Variétas
 Themeda gigantea var. vulpina 
 Themeda gigantea var. amboinensis

Dicutat tina

Tutumbu kaluar

 PIER:  Themeda gigantea Hack.
 Phytoimages:  Genus Themeda (foto-foto)

Poaceae
Gulma
Jukut
Raja Jéongjo (lahir 22 Séptémber 1752-28 Juni 1800, maréntah 1776-1800) nyaéta raja ka-22 Dinasti Joseon. Manéhna jadi pewaris tahta aki na, Raja Yeongjo (maréntah 1724-1776) sarta digentikeun ku anakna, Raja Sunjo (maréntah 1800-1834).

Raja Jéongjo nyaéta anak ti Putra Mahkota Sado jeung Putri Mahkota Hyégyeong. Ngaran aslina Yi San Tuluy, Raja Yeongjo ngahukum mati Putra Mahkota Ssdo taun 1762, keur Yi San yuswana 11 taun. Ibuna, Putri Mahkota Hyégyeong ngajarkeun Yi San sangkan teu dendam ka aki na.

Taun 1776, aki na, Raja Yeongjo pupus, tuluy Yi San jadi Raja Jéongjo tanggal 10 Maret 1776. Ratu Jeongsun, nini téréna sababaraha kali rék nelasan Jéongjo, tapi ahirna gagal, tuluy Ratu Jeongsun jadi bagian pangleutikna di istana.

Dina pamaréntahan Raja Jéongjo, Karajaan Joseon jadi karajaan anu berkembang pesat. Raja Jéongjo berkotribusi dina kamajuan nagara. Raja Jéongjo jeung Raja Séjong dianggap jadi pamingpin jeung visionér anu suksés.

Dina pamaréntahanna, Raja Jéongjo ngabersihkeun ngaran bapana, Putra Mahkota Sado, sarta mindahkeun istana jeung puseur dayeuh ka kota Suwon sangkan deukeut jeung makam bapana. Taun 1800, Raja Jéongjo pupus sacara misterius.

Kulawarga  
 Bapa : Putra Mahkota Sado (사도세자, 1735–1762)Manéhna dibéré gelar anumerta "Raja Jangjo" (장조)
 Ibu : Putri Mahkota Hyégyeong ti Wangsa Poongsan Hong (헌경왕후 홍씨, 1735–1815)
 Selir-selir :
 Ratu Hyoui ti Wangsa Chéongpung Kim (효의왕후 김씨, 1753–1821)
 Selir Won-bin ti Wangsa Pyéongsan Hong (원빈 홍씨, 1766–1779)
 Selir Hwa-bin ti Wangsa Yun (화빈 윤씨, 1765–1824)
 Selir Ui-bin ti Wangsa Séong (의빈 성씨, 1753–1786)
 Selir Su-bin ti Wangsa Park (수빈 박씨, 1770–1822)

 Katurunan :
 Pangéran Munhyo (문효세자, 1782–1786), ti Selir Ui Wangsa Séong.
 Putra Mahkota pewaris tahta (왕세자,1790–1834), ti Selir Su Wangsa Park.
 Anak awéwé ti Selir Ui Wangsa Séong.
 Putri Sukséon (숙선옹주, 1793–1836) ti Selir Su Wangsa Park.
 Putri Sanggyé (상계군, 1770–1786), Anak Adopsi Selir Won Wangsa Hong.

Ngaran Lengkep Anumertana  
 Raja Jéongjo Gyéongchéon Myéongdo Hongdéok Hyéonmo Munséong Muryéol Séongin Janghyo nu Agung Koréa
 정조경천명도홍덕현모문성무렬성인장효대왕
 正祖敬天明道洪德顯謨文成武烈聖仁莊孝大王

Gambaran Média  
 Painter of the Wind (SBS, 2008)
 Portrait of a Beauty (2008) 
 Yi San (MBC, 2007)
 The Ballad of Seoul
 Eight Days, Assassination Attempts against King Jeongjo
 Hong Guk-yéong
 Sungkyunkwan Scandal

Rujukan 

Inohong Dinasti Joséon
Nu babar taun 1752
Nu pupus taun 1800
Jost Gippert  (/ˈjoːst ˈgɪpʰɐt/; lahir dina kaping 12 Maret 1956 ti kota Winz-Niederwenigern, nanging ayeuna nami kota éta sanes Winz- Niederwenigern tapi Hattingen, Jerman) anjeunna ahli ti bidang basa sareng nuju tiajar ti basa Kaukasus sareng anjeunna ogé Prof. Linguistik Perbandingan ti Institut Lingistik Empiris ti Universitas Goethe Frankfurt sareng anjeunna ogé sok ngarang buku.

Cutatan

Tumbu kaluar 

 Website Jost Gippert

Ahli basa
Nu babar taun 1956
Gurilem nyaéta kurupuk khas wewengkon Cililin, Bandung. Ngaran gurilem mangrupa singgetan tina "gurih tur pelem".

Kaolahan
Teki  nyaéta jukut (Cyperaceae) asalna ti wewengkon  Afrika kidul jeung tengah,  Eropa (kalér nepi ka Perancis jeung Austria), ogé Asia kidul. Teki kagolong jukut liar anu gampil pisan ngarekahan, akarna panjang bisa nyeceb kana jero taneuh nepika saméter,  ku lantaran éta pikeun patani jukut teki mangrupa gulma anu hésé dibasmi . Teki  dina basa Latin disebut  Cyperus rotundus  kecap Cyperus tina basa Yunani  κύπερος, kyperos, jeung kecap rotundus nyaéta tina basa Latin, hartina  " puteran".

Ciri mandiri
Teki bisa hirup kalawan subur di tempat anu cukup cahaya panonpoé jeung taneuh anu henteu pati garing, gancang ngarekahan jeung hésé dibasmina, akar barijil tina puhu tangkal nyebar ka gigir jeung ka handap (radix adventica), ieu akar bakal ngabeuti lamun umurna geus cukup déwasa.

Tangkalna kagolong hipu, wujudna pasagi tilu panjang 10–20 cm, puhu tangkalna bakal jadi beuti kurang leuwih sagedé kacang suuk tuluy  kaluar akar jeung sirung nga jadi tangkal teki anyar.

Daun teki méncos laleutik lebar kurang leuwih dua mili, guguratan, kelir luhurna héjo kolot sedengkeun bagian handapna héjo ngora.

Kembang ngaranggeuy bijil tina tungtung tangkal, dina satangkal aya dua nepi ka opat ranggeuy.
Buahna mangrupa siki laleutik pisan, gepéng, dilimpudan ku cangkang (huut) warna coklat. di mana geus kolot sikina bakal marurag sorangan.

Mangpaat

Teki mangrupa ubar mujarab pikeun ngajaga kaséhatan utamana pikeun ngubaran nyeri dada, nyeri huntu, nyeri beuteung, nyeri dina mangsa datang bulan, ubar sariawan jeung bisa nyuburkeun kandungan, ogé beuti tangkal teki bisa ngabantu ngaronjatkeun ingetan.

Bangsa Arab baheula ngabebek beuti akar teki saméméhna  meunang ngabubuy pikeun ngubaran raheut, bisul, bareuh jeung sajabana kitu ogé tabib urang  Barat jeung Islam kasup Dioscorides , Galen , Serapion , Paulus Aegineta , Avicenna , Rhazes , jeung Charles Alstongeus mertélakeun mangpaat beuti jukut teki pikeun ubar nyeri beuteung , emmenagogue , deobstruent .

Nyaéta sipatna anu nolak kana baktéri, beuti jukut teki geus dimangpaatkeun bangsa sudan malahan 2000 taun geus kaliwat pikeun ngajaga kasehatan huntu ngarah henteu koropok.

Dicutat tina

Tutumbu kaluar 

 Flora Europaea: Cyperus rotundus
 USDA Plants Profile: Cyperus rotundus
 USDA Natural Resources Conservation Service: Cyperus rotundus  (pdf file)
 Use in Chinese and Ayurvedic medicine
 A Tel-Aviv University study mentioning its nutritional importance for migrating birds (in Hebrew)
  Contains a detailed monograph on Cyperus rotundus (Musta; Mustaka) as well as a discussion of héalth benefits and usage in clinical practice. Available online at http://www.toddcaldecott.com/index.php/herbs/learning-herbs/310-musta 

rotundus
Poaceae
Jukut
Gulma
Beubeutian